ঢাকা আহ্‌ছানিয়া মিশন

ঢাকা আহ্ছানিয়া মিশন বাংলাদেশের একটি অলাভজনক সমাজসেবামূলক স্বেচ্ছাসেবী সংগঠন, যেটি ১৯৫৮ সালে প্রতিষ্ঠিত হয়। এই প্রতিষ্ঠানটি মূলত গরিব, বিশেষ করে সুবিধাবঞ্চিত মানুষের দক্ষতা বৃদ্ধির মাধ্যমে দারিদ্র দূরীকরণ এবং আর্থ-সামাজিক উন্নয়নে কাজ করে। সমাজসংস্কারক ও সুফি খান বাহাদুর আহ‌্ছানউল্লা এটি প্রতিষ্ঠা করেন।

ঢাকা আহ্‌ছানিয়া মিশন ২০০২ সালে বাংলাদেশ সরকার প্রদত্ত সর্বোচ্চ বেসামরিক সম্মাননা পদক স্বাধীনতা দিবস পুরস্কার লাভ করে।

 ইতিহাস 
এই মিশনটি ১৯৫৮ সালে খান বাহাদুর আহ‌্ছানউল্লা দ্বারা প্রতিষ্ঠিত হয়। এটি বাংলাদেশের বৃহত্তম এনজিওগুলির মধ্যে একটি এবং এটি ১.৯ মিলিয়ন নারীকে অর্থনৈতিক স্বচ্ছলতা অর্জনে সহায়তা করেছে। মিশন আহসানিয়া মিশন ক্যান্সার ডিটেকশন এবং ট্রিটমেন্ট সেন্টার প্রতিষ্ঠা করে। এটির তিনটি বিশ্ববিদ্যালয় রয়েছে যাদের নাম আহছানউল্লা বিজ্ঞান ও প্রযুক্তি বিশ্ববিদ্যালয়, খুলনা খান বাহাদুর আহ্‌ছানউল্লা বিশ্ববিদ্যালয় ও আহ্‌ছানিয়া মিশন বিজ্ঞান ও প্রযুক্তি বিশ্ববিদ্যালয়, একটি মেডিকেল কলেজ আহ্‌ছানিয়া মিশন মেডিকেল কলেজ, দেশের প্রথম বেসরকারি শিক্ষক কলেজ: খান বাহাদুর আহসানুল্লাহ শিক্ষক প্রশিক্ষণ কলেজ প্রতিষ্ঠা করেন। মিশনটি কারিগরি ও বৃত্তিমূলক শিক্ষা ও প্রশিক্ষণ ইনস্টিটিউট, আহসানুল্লাহ ইনস্টিটিউট অব ইনফরমেশন অ্যান্ড কমিউনিকেশন টেকনোলজি, আহসানউল্লাহ মিশন কলেজ এবং ওয়ার্কিং ট্রেনিং ইন্সটিটিউট ফর ওয়ার্কিং চাইল্ডস প্রতিষ্ঠা করেছিল।
এটি হজ ফাইন্যান্স কোম্পানি, বইবাজার, নাগরদোলা, এবং আহসানিয়া-মালয়েশিয়া হজ্জ মিশন সহ বেশ কয়েকটি সামাজিক কল্যাণ সংস্থা পরিচালনা করে। এটি ২০০২সালে স্বাধীনতা দিবস পুরস্কার লাভ করে। ২০১৪ সালে  আহসানিয়া মিশন ক্যান্সার এবং জেনারেল হাসপাতাল চালু করে, এটি বাংলাদেশে বৃহত্তম ক্যান্সার হাসপাতাল।

 কর্মকান্ডসমূহ 
ঢাকা আহসানিয়া মিশন বাংলাদেশে বিভিন্ন সামাজিক সমস্যা নিরসনে কাজ করে, বিশেষ করে তামাক নিয়ন্ত্রণ, নিরাপদ সড়ক, মাদকদ্রব্য বিরোধী কর্মসূচি ইত্যাদিতে। তারা বিভিন্ন প্রশিক্ষণ, ক্যাম্পেইন, মানববন্ধন এবং সচেতনতামূলক কার্যক্রমের মাধ্যমে জনসচেতনতা বৃদ্ধিতে কাজ করে যাচ্ছে।

 পুরস্কার ও সম্মাননা 
এদেশে মানব সেবায় অবদানের জন্য ২০০২ সালে বাংলাদেশ সরকার দেশের সর্বোচ্চ বেসামরিক পুরস্কার হিসাবে পরিচিত স্বাধীনতা পুরস্কারে ভূষিত করে এই সংস্থাকে।

 আরও দেখুন 
 খান বাহাদুর আহ‌্ছানউল্লা
 আহ্ছানউল্লা সায়েন্স অ্যান্ড টেকনোলজি ইউনিভার্সিটি
 সমাজসেবায় স্বাধীনতা পুরস্কার বিজয়ীদের তালিকা

 তথ্যসূত্র 

 বহিঃসংযোগ 
 ঢাকা আহ্‌ছানিয়া মিশন - অফিসিয়াল ওয়েবসাইট।

বিষয়শ্রেণী:১৯৫৮-এ প্রতিষ্ঠিত
বিষয়শ্রেণী:বাংলাদেশ ভিত্তিক দাতব্য সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:সমাজসেবায় স্বাধীনতা পুরস্কার বিজয়ী
বিষয়শ্রেণী:১৯৫৮-এ পূর্ব পাকিস্তানে প্রতিষ্ঠিত